ಹಳ್ಳದಲ್ಲಿ ನವಜಾತ ಹೆಣ್ಣು ಶಿಶು ಪತ್ತೆ – ಗ್ರಾಮಸ್ಥರಿಂದ ರಕ್ಷಣೆ

ಬಾಗಲಕೋಟೆ: ಹಳ್ಳವೊಂದರಲ್ಲಿ ನವಜಾತ ಹೆಣ್ಣು ಶಿಶು ಪತ್ತೆಯಾಗಿರುವ ಘಟನೆ ತಾಲೂಕಿನ ಹಳ್ಳೂರು ಗ್ರಾಮದಲ್ಲಿ ನಡೆದಿದೆ.

ತಾಲೂಕಿನ ಭಗವತಿ-ಹಳ್ಳೂರು ಗ್ರಾಮಗಳ ಮಧ್ಯದ ಹರಿಯುವ ಹಳ್ಳವೊಂದರಲ್ಲಿ ಯಾರೋ ಪಾಪಿಗಳು ಗೋಣಿಚೀಲದಲ್ಲಿ ಹಸುಗೂಸನ್ನು ಬಿಸಾಕಿ ಹೋಗಿದ್ದಾರೆ. ಇದನ್ನು ಗಮನಿಸಿದ ಗ್ರಾಮಸ್ಥರು ಮಗುವಿನ ರಕ್ಷಣೆಯನ್ನು ಮಾಡಿದ್ದಾರೆ.

ಸ್ಥಳಕ್ಕೆ ಅಂಗನವಾಡಿ ಆಶಾ ಕಾರ್ಯಕರ್ತೆಯರು ಭೇಟಿ ನೀಡಿ ಮಗುವನ್ನು ಬೇವೂರು ಗ್ರಾಮದ ಪ್ರಾಥಮಿಕ ಆರೋಗ್ಯ ಕೇಂದ್ರಕ್ಕೆ ದಾಖಲಿಸಿದ್ದಾರೆ. ಮುದ್ದಾದ ಮಗುವನ್ನು ಬಿಸಾಕಿ ಹೋಗಿರುವ ಪಾಪಿಗಳಿಗೆ ಸ್ಥಳಿಯರು ಹಿಡಿಶಾಪ ಹಾಕಿದರು.